**OSNOVNA ŠKOLA SELNICA**

**Jelačićev trg 2, 40314 Selnica**

**POZIV NA DOSTAVU PONUDA**

**U JEDNOSTAVNOM POSTUPKU NABAVE**

Predmet nabave:

**„Informatička i srodna oprema“**

**Evidencijski broj nabave: JN-05/18**

KLASA: 404-04/18-02/06

URBROJ: 2109-42-18-5

Selnica, listopad 2018.

**POZIV NA DOSTAVU PONUDA**

## **1. PODACI O JAVNOM NARUČITELJU**

|  |  |
| --- | --- |
| NAZIV:  | **OSNOVNA ŠKOLA SELNICA** |
| ADRESA NARUČITELJA:  | Jelačićev trg 2, 40314 Selnica |
| OIB:  | 54557015654 |
| TELEFON:  | 040/861-137, 040/861-901 |
| TELEFAKS:  | 040/861-481 |
| E – POŠTA: | ured@os-selnica.skole.hr |

## **2. PODACI O SLUŽBI I OSOBAMA ZADUŽENIMA ZA KOMUNIKACIJU S PONUDITELJIMA**

|  |  |
| --- | --- |
| Nadležna služba:  | Tajništvo |
| Kontakt osoba: | Nenad Vurušić, tajnik |
| Telefon: Telefon: | 040/861-137, 040/861-901 |
| TelefonTelefaks: Telefaks:  | 040/861-481 |
| E-pošta:  | ured@os-selnica.skole.hr |

Gospodarski subjekti mogu za vrijeme roka za dostavu ponuda zahtijevati objašnjenja i izmjene vezane uz dokumentaciju o nabavi, a javni Naručitelj dužan je pitanje sa odgovorom dostaviti svim gospodarskim subjektima kojima je dostavljena i osnovna dokumentacija bez navođenja podataka o podnositelju zahtjeva. Pod uvjetom da je zahtjev dostavljen pravodobno, Naručitelj će odgovoriti na pitanja najkasnije tijekom drugog dana prije dana u kojem ističe rok za dostavu ponuda. Zahtjev je pravodoban ako je dostavljen naručitelju najkasnije tijekom trećeg dana prije dana u kojem ističe rok za dostavu ponuda. Dodatne informacije i objašnjenja stavljaju se na raspolaganje na isti način kao i osnovna dokumentacija bez navođenja podataka o podnositelju zahtjeva. Pisani zahtjev ponuditelja za pojašnjenjem, odnosno izmjenom dokumentacije za nadmetanje dostavlja se osobi zaduženoj za komunikaciju s ponuditeljima u ovom postupku nabave putem elektroničke pošte.

## **3. EVIDENCIJSKI BROJ NABAVE**

Evidencijski broj nabave**: JN-05/18**

## **4. GOSPODARSKI SUBJEKTI S KOJIMA JE NARUČITELJ U SUKOBU INTERESA**

U smislu članka 76. stavka 2. ZJN 2016, a vezano uz ovaj postupak jednostavne nabave, kod Naručitelja ne postoje gospodarski subjektima s kojima se ne smije sklopiti ugovor o javnoj nabavi.

## **5. VRSTA POSTUPKA NABAVE**

Postupak **jednostavne** nabave.

**6. PROCIJENJENA VRIJEDNOST NABAVE**

Procijenjena vrijednost predmeta nabave iznosi **31.200,00 HRK (+ PDV), i to po grupama predmeta nabave:**

Grupa predmeta nabave 1. – Audio-vizualna oprema – procijenjena vrijednost 7.000,00 kn

 Grupa predmeta nabave 2. – Periferna računalna oprema i dijelovi – procijenjena vr. 12.700,00 kn

 Grupa predmeta nabave 3. – 3D printer – procijenjena vrijednost 9.000,00 kn

 Grupa predmeta nabave 4. – Oprema za mikroračunala (Micro:Bit) – procijenjena vr. 2.500,00 kn

## **7. VRSTA UGOVORA O NABAVI**

Naručitelj će po donošenju Obavijesti o odabiru s odabranim ponuditeljem sklopiti Ugovor o nabavi robe.

## **8. NAVOD PROVODI LI SE ELEKTRONIČKA DRAŽBA**

Sklapanju Ugovora o nabavi neće prethoditi elektronička dražba.

## **9. OPIS PREDMETA NABAVE, OZNAKA I NAZIV IZ JEDINSTVENOG RIJEČNIKA JAVNE NABAVE**

Predmet nabave je informatička i srodna oprema kojom se namjerava opremiti informatička učionica Osnovne škole Selnica, po grupama.

**CPV oznaka predmeta nabave: 30230000-0**

**CPV naziv predmeta nabave: Računalna oprema**

Predmet nabave **je podijeljen** na grupe.

## **10. OPIS I OZNAKA GRUPA PREDMETA NABAVE**

Predmet nabave podijeljen je na grupe:

 Grupa predmeta nabave 1. – Audio-vizualna oprema

 Grupa predmeta nabave 2. – Periferna računalna oprema i dijelovi

 Grupa predmeta nabave 3. – 3D printer

 Grupa predmeta nabave 4. – Oprema za mikroračunala (Micro:Bit)

## **11. KOLIČINA I TEHNIČKA SPECIFIKACIJA PREDMETA NABAVE**

U prilogu II. Dokumentaciji za nadmetanje nalaze se tehničke specifikacije s troškovnikom i točno utvrđenim količinama. Ponuditelj je dužan ponuditi opremu tehničkih karakteristika jednakovrijednih ili boljih od traženih. Kriteriji mjerodavni za ocjenu kvalitete opreme odnosno jednakovrijednosti specificiranih tehničkih karakteristika navode se u Tehničkoj specifikaciji. Dokaz jednakovrijednosti mora podnijeti Ponuditelj.

## **12. TROŠKOVNIK**

Obrazac Tehnička specifikacija – Troškovnik nalazi se u Prilogu br. II. ove dokumentacije za nadmetanje. Tehničku specifikaciju - Troškovnik je potrebno ispuniti u svim stavkama (grupe za koju se nadmeće), potpisati od strane ovlaštene osobe ponuditelja i ovjeriti pečatom.

## **13. MJESTO ISPORUKE ROBE**

Mjesto isporuke robe je Osnovna škola Selnica, Jelačićev trg 2, 40314 Selnica, Hrvatska (Međimurska županija).

## **14. ROK ISPORUKE ROBE**

Predmet nabave mora biti isporučen u roku od **30 dana od dana potpisa ugovora o javnoj nabavi**.

## **15. OBLIK, NAČIN IZRADE, SADRŽAJ I NAČIN DOSTAVE PONUDA**

## **15.1. Oblik i način izrade ponude**

1. Propisani tekst poziva ne smije se mijenjati i nadopunjavati.
2. Ponuda treba biti predana sa svim dokumentima navedenima u ovom pozivu za dostavu ponuda
3. Stranice ponude moraju biti označene na način da se vidi redni broj stranice i ukupni broj stranica ponude. Stranice ponude moraju biti označene s rednim brojem stranice kroz ukupni broj stranica ponude ili ukupan broj stranica ponude kroz redni broj stranice.
4. Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Kad je ponuda izrađena od više dijelova, stranice se označavaju na način da svaki sljedeći dio započinje rednim brojem koji se nastavlja na redni broj stranice kojim završava prethodni dio.
5. Ponuda mora biti uvezana u cjelinu na način da se onemogući naknadno vađenje ili umetanje listova ili dijelova ponude (npr. jamstvenikom – vrpcom čija su oba kraja na posljednjoj strani pričvršćena naljepnicom ili utisnutim žigom).
6. Ponuda se izrađuje u papirnatom obliku i predaje se u izvorniku.
7. Izvornik ponude treba biti napisan na računalu i ispisan, otipkan ili napisan neizbrisivom tintom.
8. Ponuda mora biti potpisana od strane odgovorne osobe ponuditelja ili osobe koju je odgovorna osoba ponuditelja ovlastila za potpisivanje ponude.
9. Ispravci u ponudi moraju biti izrađeni na način da su vidljivi ili dokazivi (npr. brisanje ili uklanjanje slova ili otiska). Ispravci moraju uz navod datuma biti potvrđeni pravovaljanim potpisom i pečatom ovlaštene osobe ponuditelja.
10. Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama. Za dijelove ponude koji nisu na hrvatskom jeziku, ponuditelj je obvezan iste dostaviti u izvorniku sa prijevodom ovlaštenog sudskog tumača na hrvatskom jeziku.
11. Uz popunjeni Ponudbeni list, ponuda mora sadržavati u cijelosti ispunjen, potpisan i priložen Prilog II – Tehnička specifikacija - Troškovnik koji je sastavni dio ove dokumentacije o nabavi.

## **15.2. Sadržaj ponude**

Prilozi prema redoslijedu rednog broja obrasca

- Prilog I. Ponudbeni list

- Prilog II. Tehnička specifikacija - Troškovnik

## **15.3. Način dostave ponuda i/ili izmjena/dopuna ponuda**

Ponuditelj dostavlja ponudu u pisanom obliku u zatvorenoj omotnici na kojoj moraju biti navedeni sljedeći podaci:

* naziv i adresa naručitelja: **OSNOVNA ŠKOLA SELNICA, Jelačićev trg 2, 40314 Selnica**
* evidencijski broj nabave kojeg je Naručitelj dodijelio nadmetanju: **JN-05/18**
* naziv predmeta nabave: **„Informatička i srodna oprema“**
* naznaka: **„NE OTVARAJ“**
* **naziv i adresa ponuditelja**, kako bi istu bilo moguće neotvorenu vratiti pošiljatelju za slučaj da je ponuda podnesena nakon isteka roka za podnošenje ponude

Do isteka roka za dostavu ponude ponuditelj može dodatnom, pravovaljano potpisanom izjavom izmijeniti svoju ponudu, nadopuniti je ili od nje odustati.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Nakon proteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju.

**16. DOPUSTIVOST DOSTAVE PONUDA ELEKTRONIČKIM PUTEM**

**Nije dopušteno** dostavljanje ponude elektroničkim putem.

**17. NAČIN ODREĐIVANJA CIJENE PONUDE**

Ponuditelj je obvezan:

- navesti jedinične cijene za svaku pojedinu stavku ponudbenog troškovnika

- cijenu ponude iskazati na ponudbenom listu (i to: bez PDV-a, iznos PDV -a i ukupnu cijenu s PDV-om)

- cijenu ponude iskazati u kunama brojkama

- cijena ponude bez PDV-a mora sadržavati sve troškove i popuste

Ukoliko ponuditelj nije u sustavu PDV-a, tada na Ponudbenom listu na mjestu predviđenom za upis cijene ponude s PDV-om upisuje isti iznos koji je upisan na mjestu predviđenom za upis cijene bez PDV-a, a mjesto za upis iznosa PDV-a ostavlja prazno.

Jedinične cijene su fiksne i nepromjenjive tijekom trajanja ugovora.

**18. ROK VALJANOSTI PONUDE**

Rok valjanosti ponude je **minimalno 30 (trideset) dana** od isteka roka za dostavu ponuda i mora biti naveden u **obrascu ponude – Ponudbeni list** **(Prilog I. Ponudbeni list).**

**19. KRITERIJ ZA ODABIR PONUDE**

Kriterij za odabir ponude u ovom postupku jednostavne nabave je **najniža cijena.**

Ukoliko do isteka roka za dostavu ponude bude zaprimljeno dvije ili više ponuda sa istom, najnižom cijenom, prednost će imati ponuda Ponuditelja koja je sukladno Upisniku o zaprimanju ponuda zaprimljena ranije.

**20. ROK, NAČIN I UVJETI PLAĆANJA**

Odabranom Ponuditelju će se **plaćanje izvršiti u roku od 7 (sedam) dana od dana dostave računa** za isporučenu robu.

**21. DATUM, VRIJEME I MJESTO DOSTAVE I OTVARANJA PONUDA**

Rok za dostavu ponude je **xx. listopada 2018. godine do 09:00 sati** bez obzira na način dostave.

Ponuda se dostavlja na adresu sjedišta Naručitelja: **OSNOVNA ŠKOLA SELNICA, Jelačićev trg 2, 40314 Selnica,** s naznačenim podacima iz točke 15.3. ove dokumentacije o nabavi.

Ponuda se može dostaviti poštom ili neposredno na urudžbeni zapisnik. Kada ponuditelj neposredno dostavlja ponudu, izmjenu i/ili dopunu ponude, odnosno pisanu izjavu o odustajanju od dostavljene ponude Naručitelj će mu o tome izdati potvrdu.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Otvaranje ponuda provesti će se u roku od 5 dana od roka za dostavu ponuda.

Otvaranje ponuda nije javno i na njemu smiju biti prisutni samo ovlašteni predstavnici Naručitelja imenovani za provedbu ovog postupka jednostavne nabave.

Svaka pravodobno dostavljena ponuda, izmjena i/ili dopuna ponude upisuje se u Upisnik o zaprimanju ponuda te dobiva redni broj prema redoslijedu zaprimanja. Upisnik je sastavni dio Zapisnika o otvaranju ponuda.

**22. DONOŠENJE ODLUKE O ODABIRU NAJPOVOLJNIJE PONUDE**

Naručitelj će donijeti Odluku o odabiru najpovoljnije ponude najkasnije u roku od **trideset (30)** dana od dana isteka roka za dostavu ponude.

Ponuditeljima koji neće biti odabrani kao najpovoljniji u ovom postupku jednostavne nabave, istovremeno sa slanjem Odluke o odabiru, poslati će se obavijest da nisu odabrani.